Adrianus Hasler
Adrianus Hasler Res apud Vicidata repertae: Nativitas: 11 Februarii 1964; Dulcis Vallis Patria: Lichtenstenum Adrianus, vulgo Adrian Hasler (in Valle Dulci natus die 11 Februarii 1964) est argentarius et politicus Lichtensteni. In urbe natali educatus, Adrianus Hasler est alumnus universitatis Sangallensis in Helvetia ubi administrationi commerciali studuit. Unde absolutus apud Balzers AG argentariamque Lichtenstenensem Verwaltungs- und Privat-Bank operam dedit. Ab anno 2001 legatus est apud parlamentum Lichtenstenense pro factione civium progressivorum. Ab anno 2004 usque in 2013, e parlamento recedens, princeps vigilium Lichtenstenensium meruit. Anno 2012 candidatus ad officium primi ministri a factione sua selectus, comitiis anno 2013 victor, die 27 Martii eiusdem anni primus minister creatus est.